Ego Manasses, Dei gratia Lingonensis episcopus, notum fieri volo omnibus querelam que super ecclesiam de Mairiaco inter venerabilem fratrem Villermum, priorem de Diaco, et Radulfum, capellanum de Mairiaco, vertebatur, in hunc modum sopitam esse et sedatam: siquidem in omnibus oblationibus tam quotidianis quam annualibus et in aliis omnibus proventibus, preter feodum sacerdotale, medietatem prior de Diaco et medietatem capellanus de Meiriaco habebit; in sexta parte magne decime, medietatem habebit prefati Meiriaci capellanus; minutas vero decimas partientur ex equo. Quod ut ratum et inconvulsum deinceps habeatur, sigillo meo volui presentem paginam roborari. Testes sunt Gerardus, Lingonensis decanus; Petrus, decanus Barri; Dominicus, decanus Tornodori; Petrus, decanus de Bernone. Actum anno incarnati Verbi M°C°LXXX°II°.